Hrvatska reprezentacija će igrati kvalifikacije za OI 2016 (siječanj 2016.)

Board svjetske FIBA-e odlučio je kako će domaćini kvalifikacijskih turnira za Olimpijske igre 2016, koje će se održati u Rio de Janeiru biti Filipini, Srbija i Italija. Hrvatska će tako igrati jednom od tri kvalifikacijska turnira za OI 2016, a ono važno je da smo se ulaskom na olimpijske kvalifikacije automatski plasirali na EuroBasket 2017.

Hrvatska će igrati kvalifikacijski turnir za OI 2016! Čekalo se samo da Board odluči tko su domaćini, a odlučio je da će to biti dvije europske zemlje (Srbija i Italija) koje su ranije izborile kvalifikacije, time se povećala kvota europskih reprezentacija u kvalifikacijama tako da su 'unutra' još Hrvatska i Latvija. Osim toga, ulaskom na olimpijske kvalifikacije Hrvatska se automatski plasirala na Eurobasket 2017 godine.

Kvalifikacijski turnir igrat će se od 4. do 10. srpnja 2016. godine gdje će Hrvatska imati svoju veliku priliku za 'uskočiti' u vlak za Rio. 26. siječnja saznat održat će ždrijeb u Ženevi gdje će Hrvatska saznati svoje protivnike.

Uz domaćina Brazil, Olimpijske igre 2016 ranije su izborili SAD kao svjetski prvaci, prvak Afrike Nigerija, Australija kao prvak Oceanije, kao najbolje momčadi Južne Amerike, Argentina i Venezuela, Kina kao prvak Azije i Litva i Španjolska kao najbolji s EuroBasketa 2015.

Potencijalni suparnici su nam Srbija, Italija, Filipini, Francuska, Grčka, Češka, Kanada, Meksiko, Portorko, Antola, Tunis, Senegal, Iran, Japan, Novi Zeland, Letonija i Libanon.

Olimpijske igre održat će se u Rio de Janeiru (Brazil) od 5. do 21. kolovoza 2016. Bit će to ujedno i prve Olimpijske igre u Južnoj Americi.